Istraživačke stipendije Njemačke fondacije za okoliš (DBU): CEE Fellowship program u Njemačkoj
Da li želiš da svoje istraživačke ideje pretvoriš u konkretna rješenja za zaštitu okoliša i stekneš međunarodno iskustvo u jednoj od vodećih evropskih zemalja? CEE Fellowship program Njemačke fondacije za okoliš (DBU) pruža upravo takvu priliku: istraživački boravak u Njemačkoj koji povezuje nauku, inovacije i međunarodnu saradnju.
Konkurs za CEE Fellowship program za 2026. godinu otvoren je do 05.09.2026.
Za sve zainteresovane kandidate bit će organizovana i online info sesija, tokom koje će biti predstavljeni detalji programa, proces prijave i odgovori na najčešća pitanja:
Srijeda, 26.08.2026. u 10:00 h
putem Microsoft Teams aplikacije
Šta je CEE Fellowship?
CEE Fellowship je istraživačka stipendija u trajanju od 6 do 12 mjeseci koja omogućava mladim istraživačima da realizuju svoj istraživački projekat u Njemačkoj.
Tokom stipendijskog boravka stipendisti razvijaju rješenja za aktuelne okolišne i ekološke izazove u saradnji s jednom od njemačkih institucija – univerzitetom, istraživačkim institutom, kompanijom ili nevladinom organizacijom. Mjesto istraživačkog boravka kandidat može odabrati u skladu sa svojim interesima i projektom.
Program pruža jedinstvenu mogućnost za:
· razvoj međunarodne saradnje i novih profesionalnih kontakata
· povezivanje s vodećim stručnjacima iz oblasti zaštite okoliša
· sticanje praktičnog istraživačkog iskustva koje može značajno doprinijeti daljem profesionalnom razvoju
Šta program nudi?
Odabrani stipendisti dobijaju:
· mjesečnu stipendiju u iznosu od 1.450 € (bez poreza i socijalnih doprinosa)
· zdravstveno, nezgodno i osiguranje od odgovornosti
· intenzivni kurs njemačkog jezika uz certifikat
· podršku pri pronalasku odgovarajuće istraživačke institucije u Njemačkoj
· seminare i edukacije iz oblasti zaštite okoliša
· mogućnost učešća na važnim DBU događajima
· povezivanje sa drugim stipendistima i alumnijima putem platforme Stipnet
· godišnje DBU Alumni susrete u matičnim zemljama
· vrijedno međunarodno iskustvo, nova znanja i profesionalna poznanstva
Ko se može prijaviti?
Pored motivacije za istraživanje i zaštitu okoliša, kandidati trebaju ispunjavati sljedeće uslove:
· državljanstvo Bosne i Hercegovine ili druge zemlje obuhvaćene programom, uz stalno prebivalište u toj zemlji
· iznadprosječan uspjeh tokom Master studija (sve naučne discipline su dobrodošle)
· Master diploma stečena u posljednjih pet godina u trenutku prijave
· doktoranti se mogu prijaviti ukoliko neće završiti doktorat tokom perioda trajanja stipendije
· jasno definisana i inovativna istraživačka ideja iz oblasti okoliša ili ekologije
· poznavanje njemačkog jezika predstavlja prednost, ali nije eliminatorni kriterij
Kako se prijaviti?
Prijava i registracija vrše se putem online portala:
https://www.dbu.de/en/promotion/moe-fellowship/request-promotion/
Rok za prijavu: 05.09.2026.
Potrebna dokumentacija (na engleskom ili njemačkom jeziku):
· CV
· opis istraživačkog projekta iz oblasti zaštite okoliša ili ekologije
· kopije Bachelor i Master diploma (uključujući dodatke diplomama)
· pismena preporuka univerzitetskog profesora ili supervizora
· certifikati o poznavanju njemačkog i/ili engleskog jezika
Više informacija o DBU i CEE Fellowship programu dostupno je na:
https://www.dbu.de/en/promotion/moe-fellowship/
Za dodatna pitanja i informacije možete se obratiti lokalnoj koordinatorici za Bosnu i Hercegovinu putem e-maila:
smailbegovicuna@gmail.com
Radujemo se vašim prijavama i novoj generaciji istraživača koji će svojim idejama doprinositi stvaranju održivije budućnosti!
Link za info sesiju: https://teams.microsoft.com/dl/launcher/launcher.html?url=%2F_%23%2Fmeet%2F398133363246634%3Fp%3DCNOQleOSDwnJEhWyds%26anon%3Dtrue&type=meet&deeplinkId=12b09a28-3ed8-4c59-9062-f27351d97da6&directDl=true&msLaunch=true&enableMobilePage=true&suppressPrompt=true 

